Namanganda quvurga chiqindi tiqilib qolishi oqibatida ko‘chalardan birini suv bosdi (foto)

Namangan viloyati Namangan tumanidagi ko‘chalarning biri suvlarni chiqaruvchi quvur chiqindiga to‘lib qolgani sabab suv ostida qoldi. Bu haqda viloyat FVB matbuot xizmati xabar berdi.

Ma’lum qilinishicha, “Katta Toshbuloq” MFY Mustaqillik ko‘chasidan oqib o‘tuvchi “Zak ariq quvuri” zakob suvlarini chiqaruvchi quvurlarga tosh, xashak va turli chiqindilar oqib kelib, quvur o‘tkazgichlarning ichki qismida to‘planib qolgan. Oqibatda suv yon atroflarga hamda yo‘lning qatnov qismiga toshib chiqqan.
Ushbu holatni bartaraf etish maqsadida viloyat Favqulodda vaziyatlar boshqarmasi, Namangan tumani favqulodda vaziyatlar bo‘limi, tuman favqulodda vaziyatlar davlat quyi tizimlari bilan birgalikda ishlar olib borilgan.



Eslatib o‘tamiz, 2021-yilning may oyida Namanganda kuzatilgan sel toshqinlari avtomobil va poyezd yo‘liga zarar yetkazgandi.
 Namangandagi Pop yo‘lida sel tufayli transportlar harakati cheklandi